El Reglament CE 1198/2006 del Consell, de 24 de juliol, relatiu al Fons Europeu de la Pesca, defineix les modalitats i les condicions de les intervencions comunitàries en el sector de la pesca, i la Decisió de la Comissió de data 13 de desembre de 2007 aprova el Programa operatiu d'intervenció comunitària del Fons Europeu de la Pesca d'Espanya per al període de programació 2007-2013 (Programa operatiu).
El Reglament (CE) 744/2008 del Consell, de 24 de juliol, estableix una acció específica temporal per promoure la reestructuració de les flotes pesqueres de la Comunitat Europea afectada per la crisis econòmica.
El Reglament CE 498/2007 de la Comissió, de 26 de març, determina les disposicions d'aplicació del Reglament CE 1198/2006 del Consell, relatiu al Fons Europeu de la Pesca.
La Llei 2/2010, de 18 de febrer, de pesca i acció marítimes, a l'article 86 atribueix al Departament d'Agricultura, Ramaderia, Pesca, Alimentació i Medi Natural la gestió de tots els ajuts públics destinats al millorament de la pesca i de les estructures pesqueres de Catalunya, tant els que figuren als seus pressupostos com les subvencions territorialitzables de la Unió Europea i de l'Estat.
L'Ordre ARM/143/2010, de 25 de gener, estableix un pla integral de gestió per a la conservació dels recursos pesquers a la Mediterrània modificada per l'Ordre ARM/2023/2010, de 14 de juliol, per la qual es modifica l'Ordre ARM/143/2010, de 25 de gener, per la qual s'estableix un Pla integral de gestió per a la conservació dels recursos pesquers en el Mediterrani, i l'Ordre AAR/60/2008, de 12 de febrer, per la qual s'estableixen mesures excepcionals i urgents per a la protecció i recuperació del banc natural de petxina lluent ( Callista chione ), constitueixen el marc en el qual es du a terme l'acció de foment del sector de la pesca a Catalunya.
Així mateix, per Acord del Govern de 22 d'abril de 2008, s'ha aprovat el Programa operatiu i el corresponent Pla financer del Fons Europeu de la Pesca de Catalunya, per al període 2007-2013.
Aquests ajuts es convoquen per a aturades efectuades els anys 2011 i 2012 en el marc del Programa operatiu per a Catalunya d'acord amb el Reglament (CE) 1198/2006 del Consell, de 24 de juliol, concretament per a les actuacions referides a compensar el sector pesquer en els àmbits de la paralització temporal d'activitats pesqueres.
Conseqüentment, valorada la conveniència de donar suport al sector de la pesca mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Pesca i Afers Marítims i en ús de les atribucions que m'han estat conferides,
2.1 Convocar els ajuts destinats al sector pesquer en els àmbits de la paralització temporal d'activitats pesqueres de les modalitats d'arrossegament, encerclament i petxina lluent efectuades en 2011 i 2012 per donar suport a la gestió de la flota pesquera, d'acord amb el Fons Europeu de la Pesca i amb les bases reguladores aprovades en l'article 1 precedent.
2.2 El termini de presentació de sol·licituds serà d'un mes, que computa des de l'endemà de la publicació de l'Ordre en el DOGC.
2.3 Els ajuts tenen caràcter de cofinançats d'acord amb el que preveu el Reglament (CE) 1198/2006, FEP i el Programa operatiu, i es convoquen per un import total de 1.764.855,28 euros que van a càrrec de les partides pressupostàries AG05 D/770001000/6140 per un import de 1.114.736,59 euros i AG05 D7770001020/6141 per un import de 650.118,69 euros, dels pressupostos del DAAM per a l'any 2013.
L'aportació del DAAM representa el 5% del total i la del FEP, el 95%.
Aquest crèdit podrà ser ampliat fins arribar a 2.600.000,00 euros amb el mateix percentatge de participació financera del DAAM i el FEP esmentat en el paràgraf anterior.
L'aplicació d'aquesta ampliació resta condicionada a la disponibilitat efectiva del crèdit en el moment anterior a la resolució.
2.4 L'òrgan instructor dels expedients d'ajut és el Servei d'Ordenació d'Activitats.
Realitza la instrucció del procediment i podrà sol·licitar la documentació complementària o realitzar les comprovacions que consideri oportunes per acreditar el compliment dels requisits exigits.
2.5 L'òrgan competent per emetre la resolució sobre les sol·licituds és la persona titular de la Direcció General de Pesca i Afers Marítims.
A aquests efectes es nomena una Comissió de valoració, que serà l'òrgan col·legiat encarregat de valorar les sol·licituds presentades i d'emetre l'informe corresponent, formada pel subdirector o la subdirectora general de Coordinació, el o la cap del Servei d'Ordenació d'Activitats, el o la cap del Servei de Protecció dels Recursos Marins i el o la responsable de l'Àrea d'Afers Marítims.
2.6 El termini màxim per emetre la resolució i notificar-la per escrit a la persona sol·licitant serà de quatre mesos a comptar des de la data en què finalitza el termini de presentació de sol·licituds.
2.7 Contra la resolució del director o la directora general de Pesca i Afers Marítims, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sens perjudici que es pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per a resoldre i notificar, tal com estableix l'apartat anterior.
2.8 Les persones beneficiàries han d'haver realitzat la paralització temporal objecte d'ajut en els terminis establerts en els apartats 3.c) i 4.1 de l'annex.
2.9 Els ajuts concedits a les persones físiques per import superior a 3.000,00 euros i els ajuts concedits a persones jurídiques es faran públics al web http://www.gencat.cat/agricultura/ajuts/, fent ús dels mitjans electrònics establerts.
S'estableix una línia d'ajut per a la paralització temporal de l'activitat pesquera de la flota de les modalitats d'arrossegament, encerclament i petxina lluent amb port base a Catalunya.
El concepte subvencionable és el cessament de l'activitat de pesca del vaixell durant el període de temps fixat al Pla de paralització temporal corresponent aprovat per la Direcció General de Pesca i Afers Marítims (DGPAM), d'acord amb l'establert en l'apartat 3.c) d'aquest annex.
Poden ser persones beneficiàries dels ajuts els titulars de vaixells pesquers que compleixin els següents requisits:
a) Que siguin vaixells de la llista tercera i que estiguin donats d'alta al cens de la flota pesquera operativa.
c) Que estiguin inclosos dins d'algun dels plans de paralització temporal establerts en les resolucions següents a l'empara del Pla integral de gestió per a la conservació dels recursos pesquers en el Mediterrani:
Resolució de la DGPAM de 9 de novembre de 2011, per la qual s'aprova el Pla de paralització temporal de la flota d'encerclament de diversos ports de Catalunya.
Resolució de la DGPAM de 16 de gener de 2012, per la qual s'aprova el Pla de paralització de la flota d'arrossegament de diversos ports de Catalunya per a l'any 2012.
Resolució de la DGPAM de 29 de febrer de 2012, d'aprovació del Pla de Paralització de la Flota de marisqueig de petxina lluent de diversos ports de Barcelona i Girona per a l'any 2012.
4.1 El període d'aturada de les embarcacions es realitzarà en el període assenyalat als respectius plans de paralització aprovats.
4.2 Les actuacions que, tot i que compleixin tots els requisits i les condicions que preveuen les normatives nacional i comunitària per a la percepció dels ajuts del FEP, puguin contribuir de manera negativa als objectius de la política comuna de pesca o a l'estratègia del programa operatiu del FEP podran ser desestimades motivadament.
L'import màxim subvencionable és el que es detalla al barem següent, en funció del tonatge brut de l'embarcació (GT):
Import màxim per vaixell i dia (euros): 5,16 x GT + 36, amb un import mínim de 100,00 euros diaris.
Import màxim per vaixell i dia (euros): 3,84 x GT + 66.
Import màxim per vaixell i dia (euros): 3,00 x GT + 108.
Import màxim per vaixell i dia (euros): 2,40 x GT + 168.
Import màxim per vaixell i dia (euros): 1,80 x GT + 318.
Import màxim per vaixell i dia (euros): 1,32 x GT + 558.
Import màxim per vaixell i dia (euros): 1,08 x GT + 918.
Import màxim per vaixell i dia (euros): 0,80 x GT + 1.608.
Quan les sol·licituds qualificades de subvencionables superin la disponibilitat pressupostària fixada en la convocatòria corresponent, la Comissió de valoració proposarà l'assignació dels fons a prorrata entre les sol·licituds que acompleixin els requisits per poder percebre l'ajut.
Aquests ajuts no es podran acollir a ajuts procedents de cap instrument financer comunitari.
Sense perjudici del que estableix el paràgraf anterior, els ajuts regulats en aquestes bases són compatibles amb altres que per a la mateixa finalitat puguin concedir altres administracions públiques o ens públics o privats, nacionals o internacionals, sempre que la quantia total no superi l'import màxim subvencionable.
8.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des del web http://www.gencat.cat/agricultura/ajuts, o obtenir en qualsevol dependència del DAAM.
Aquestes sol·licituds s'adreçaran a la Direcció General de Pesca i Afers Marítims, es presentaran als Serveis Territorials del DAAM, preferentment, sens perjudici de fer ús de la resta de mitjans que estableix la Llei 30/1992, de 26 de novembre, i la Llei 26/2010, del 3 d'agost, dins el termini establert en la convocatòria.
8.2 A les sol·licituds, s'hi ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DAAM o a l'Institut Català de Finances (ICF) per raó de la subscripció de préstec d'avançament de l'aturada temporal i les dades de la qual no hagin variat i continuïn essent vigents.
En aquest cas, quan s'iniciï el procediment administratiu en una oficina del DAAM diferent d'aquella on es va presentar la documentació caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida.
a) Verificació de les dades d'identitat de la persona sol·licitant o de qui la representi, corresponents al DNI/NIF/NIE o altre document que l'acrediti, si s'escau, en cas de no haver autoritzat el DAAM a verificar aquesta informació d'acord amb el que estableix l'apartat 8.4.
c) En el cas de persones jurídiques, còpia de les escriptures i/o estatuts registrats de l'entitat sol·licitant, si s'escau.
Si aquesta documentació està disponible al Registre d'entitats jurídiques o al Registre de cooperatives, el DAAM ho verificarà d'ofici.
e) En el cas que hi hagi més d'una persona beneficiària, poder suficient a favor de la persona sol·licitant perquè sol·liciti l'ajut i realitzi les actuacions.
f) Còpia del certificat del Registre Mercantil que acrediti la titularitat de l'embarcació.
8.3 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni trobar-se en els supòsits de l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat del supòsit previst en l'apartat 7 d'aquestes bases, referit a la concurrència amb altres ajuts.
d) Compromís que, en el supòsit de percebre un altre ajut per a la mateixa finalitat, després d'haver estat presentada la sol·licitud, es comunicarà immediatament aquest fet a l'òrgan gestor.
f) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst conjuntament amb els agents socials els mitjans oportuns per prevenir i detectar els casos d'assetjament sexual i els casos d'assetjament per raó de sexe i intervenir-hi en els seus centres de treball.
g) Per a les empreses, que té la condició de petita o mitjana empresa d'acord amb la definició establerta en la Recomanació 2003/361/CE de la Comissió, de 6 de maig de 2003, sobre definició de microempreses, petites i mitjanes empreses.
h) Sobre la conformitat de les còpies que hagi aportat durant qualsevol fase del procediment amb l'original corresponent.
9.1 Als efectes d'esmena i/o millora de la sol·licitud d'ajut, i un cop requerida la persona sol·licitant, es disposarà d'un termini de deu dies per lliurar la documentació millorada o esmenada.
Aquest termini serà comptat des de l'endemà de rebre la notificació del requeriment.
En cas que no s'atengui el requeriment es tindrà per desistida la persona sol·licitant i s'arxivaran les actuacions.
9.3 La quantia màxima destinada a aquest ajut i l'aplicació pressupostària a la qual s'ha d'imputar és la que es determina la convocatòria corresponent.
9.4 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
9.5 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb els quals es finança l'ajut.
9.6 La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o bé com a conseqüència d'una decisió de l'Administració.
10.1 Les persones beneficiàries han de justificar les actuacions objecte dels ajuts en el moment de presentar la sol·licitud de l'ajut.
10.2 La documentació justificativa d'haver realitzat les actuacions objecte dels ajuts és:
a) Certificat de la confraria de pescadors corresponent, en què quedi constància que la inactivitat de l'embarcació durant el període d'aturada ha estat motivada per l'aprovació del Pla de paralització.
b) Certificat de Capitania Marítima o bé de la Confraria de Pescadors, si s'escau, acreditatiu del lliurament i retirada del rol, on s'indiquin les embarcacions que han efectuat l'aturada temporal.
10.3 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
10.4 El pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades.
10.5 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix l'apartat 8.4.
10.6 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
D'acord amb l'article 17.3.n) de la Llei 38/2003, general de subvencions, si la paralització no s'efectua en la seva totalitat, es reduirà la subvenció concedida en el percentatge corresponent en funció dels dies de paralització efectiva.
–12 Invalidesa de la resolució de concessió i reintegrament de les quantitats percebudes indegudament
12.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
12.2 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
12.3 El reintegrament de quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desenvolupament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de les especialitats que s'estableixin en la normativa aplicable en matèria de subvencions.
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les actuacions realitzades, per comprovar que es compleixen la destinació dels ajuts, els requisits i compromisos establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que es puguin derivar de la normativa sectorial aplicable.
Si aquesta conducta està tipificada com a infracció en la legislació aplicable dóna lloc a l'oportú expedient sancionador d'acord amb el règim sancionador a que es refereix l'apartat anterior.
–15 Nivell de participació financera
D'acord amb el disposat a l'annex II del Reglament (CE) 1198/2006 del Consell, de 24 de juliol, relatiu al Fons Europeu de la Pesca, les operacions del grup 1, entre les quals es troben les actuacions regulades en aquestes bases reguladores, podran gaudir d'un nivell de participació financera pública (comunitària, estatal, autonòmica o d'un altre tipus) de fins al 100% de les despeses subvencionables per a les aturades temporals establertes en les resolucions detallades a l'apartat 3.c) d'aquestes bases reguladores.